Document ID: 31999R1781

ΚΑΝΟΝΙΣΜΟΣ (ΕΚ) αριθ. 1781/1999 ΤΗΣ ΕΠΙΤΡΟΠΗΣ
της 10ης Αυγούστου 1999
περί αναστολής της εισαγωγικής ποσόστωσης γάλακτος σε σκόνη που προορίζεται για τη Δομινικανή Δημοκρατία όπως προβλέπεται από τον κανονισμό (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1587/96(2), και ιδίως το άρθρο 13 παράγραφος 3, το άρθρο 16α παράγραφος 1 και το άρθρο 17 παράγραφοι 3 και 14,
Εκτιμώντας:
(1) ότι ο κανονισμός (ΕΚ) αριθ. 174/1999 της Επιτροπής(3), όπως τροποποιήθηκε από τον κανονισμό (ΕΚ) αριθ. 1596/1999(4), καθορίζει τις λεπτομέρειες διαχείρισης της ποσόστωσης γάλακτος σε σκόνη που προορίζεται προς εισαγωγή στη Δομινικανή Δημοκρατία δυνάμει του μνημονίου συμφωνίας μεταξύ της Ευρωπαϊκής Κοινότητας και της Δομινικανής Δημοκρατίας, το οποίο εγκρίθηκε με την απόφαση 98/486/ΕΚ του Συμβουλίου(5)·
(2) ότι τα μέτρα εφαρμογής της εν λόγω ποσόστωσης δεν έχουν ακόμη θεσπιστεί από τη Δομινικανή Δημοκρατία· ότι, κατά συνέπεια, θα πρέπει να ανασταλεί κατεπειγόντως η εφαρμογή των διατάξεων του εν λόγω καθεστώτος· ότι πρέπει να ληφθούν ειδικά μέτρα έναντι εμπορευόμενων που ήδη υπέβαλαν αιτήσεις·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η εφαρμογή του άρθρου 20α του κανονισμού (ΕΚ) αριθ. 174/1999.
Δεν δίνεται συνέχεια στις υποβληθείσες αιτήσεις κατά το διάστημα μεταξύ 1ης και 10ης Αυγούστου 1999. Οι συσταθείσες εγγυήσεις αποδεσμεύονται αμέσως από τους αρμόδιους οργανισμούς.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Αυγούστου 1999.

Labels: 3
18
17